cyanic-selkie/wikianc huggingface dataset:
Կլաստեր-անալիզ
Կլաստերային անալիզը դեղանյութերի սինթեզում
Կատալիզատորի բաղադրիչներից մեկը փոփոխելով՝ ռեակցիոն խառնուրդին լիգանդ ավելացնելով, կարող ենք ստանալ 2 արգասիք, որոնք 2-ն էլ անհրաժեշտ են, սակայն տարբեր նպատակների համար։ Փոխելով ռեակցիայի պայմանները և վերահսկելով պրոցեսը կարելի է հասնել 99:1 կամ հակառակ հարաբերությամբ ընդունելի ընտրողականության։
Դիտարկենք բազմաթիվ ֆունկցիոնալ խմբերով և հետերոատոմներով հարուստ ռապամիցինի (Sirolimus, Rapamycin) բարդ մոլեկուլի (A) սինթեզը։ Այն հավաքվում է ֆրագմենտներից (B, a,b,c,d), որոնք անհրաժեշտ քիմիական մեթոդներ կիրառելիս` միանում են անհրաժեշտ տեղում և անհրաժեշտ հաջորդականությամբ։ Այսինքն դա յուրատեսակ «փազլ» է և կոմպլեքսային կատալիզատորը հնարավորություն է տալիս այդ փազլի տարրերը միմյանց միացնել։ Տարբեր կոմբինացիաներով դրանք միացնելիս կարելի է ստանալ անվերջ քանակությամբ նյութեր։ Այս պրոցեսներում ընտրողականությունը խիստ կարևոր է։ Անհրաժեշտ ձևով, առանց շեղումների հավաքելով հասնում ենք որոշակի կառուցվածքի և ԿԿ-ի միջոցով, որը հանդես է գալիս որպես ռեակցիայի ուղղորդման համար բանալի, անհրաժեշտ գործիք, ստանում ենք վերջնական մոլեկուլը (տեղակալիչները CH3 խմբեր են)։
Նման աշխատանքները ակտիվորեն սկսվել են 90-ական թվականներից, ինչը հեղափոխություն էր օրգանական քիմիայի սինթեզի բնագավառում։ Հայտնաբերվեց մետաղակոմպլեքսային կատալիզը, որով կարելի է կառուցել ցանկացած բարդ մոլեկուլ։
ԿԱ-ի առավելություններն են՝ բարձր ընտրողականությունը, արդյունավետությունը, բազմակողմանիությունը։ Թերությունները՝ Pd-ԿԿ –ի մեծ արժեքը, մաքրման բարդությունը, հատկապես ծանր մետաղների աղերից և թանկությունը։
2010 թվականին Խեկը, Սուզուկին և Նեգիսը արժանացան Նոբելյան մրցանակի՝ «Կրոսս-զուգակցման ռեակցիաների ուսումնասիրման և կիրառման համար»։
Գրականություն
Կատեգորիա:Մաթեմատիկական վիճակագրություն Կատեգորիա:Արհեստական ինտելեկտի կիրառում Կատեգորիա:Կլաստերային անալիզ
Պելագիչևո (համայնք)
Պելագիչևո համայնք (Општина Пелагићево), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան մասում։ Վարչական կենտրոնը համարվում է Պելագիչևո քաղաքը։
Կալայչի
Կալայչի, գյուղ Արևմտյան Հայաստանում, Էրզրումի վիլայեթի Խնուսի գավառակում ։ Գտնվում էր Էրզրում քաղաքից 42 կմ հարավ-արևելք։
Պելագիչևո (համայնք)
Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 7 332 մարդ ։
Կալայչի
Աշխարհագրություն
Տարածքը հարթավայրային էր։
Պելագիչևո (համայնք)
Բնակչություն
1991 թվականի մարդահամարի համաձայն՝ համայնքում ապրել է 13 256 մարդ, որոնցից՝
Կալայչի
Բնակչություն
XX դարի սկզբին ուներ 15 տուն քուրդ բնակիչ։
Տնտեսություն
Բնակչության հիմնական զբաղմունքը անասնապահությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Պելագիչևո (համայնք)
Բնակավայրեր
Համայնքի կազմի մեջ են մտնում 11 բնակավայր, որոնց թվում է Պելագիչևո քաղաքը ։
Պատմությւուն
1995 թվականին, բոսնիական պատերազմի ավարտից հետո, Բոսնիա և Հերցեգովինայի Դաշնությանը Գրդաչադ համայնքի կազմից առանձնացվել էր Պելագիչևո համայնքը, որը պատկանում էր Սերբական Հանրապետությանը։
Խոսրով Բ
Խոսրով Բ, Մեծ Հայքի արքա (252-287) ։ Սպանվել է 287 թվականին՝ Անակ Պարթևի կողմից։ Նրան փոխարինել է որդին՝ Տրդատ Գ Մեծը։
Կենսագրություն
Խոսրով Բ-ն հայոց թագավոր Տրդատ Բ-ի (252-279) որդին էր ։ Հաջորդել է հորը և հռոմեացիների օգնությամբ հաստատվել հայկական գահին։ Երբեմն անվանումով շփոթեցվում է իր պապի՝ Խոսրով Ա-ի (211-252) կամ թոռան՝ Խոսրով Գ Կոտակի հետ (330-338)։
Ընտանիք
Անձնական կյանքի մասին շատ տեղեկություններ չեն պահպանվել։ Մասնավորապես հայտնի է, որ հոր հետ մանսակցել է Արտաշիր Սասանյանի դեմ արշավանքներին։
Կնոջ անունը չի պահպանվել։ Ունեցել է երկու զավակ՝ Տրդատ և Խոսրովիդուխտ։
Սպանություն
Խոսրով Բ-ն դավանում էր զրադաշտականություն, և խոչընդոտում էր քրիստոնեության տարածմանը։
Սպանվել է 287 թվականին՝ Շապուհ I-ի հրահանգով պարթև Անակի կողմից՝ Վաղարշապատում։ Հայ ազնվականությունը վրեժ է լուծում նրանից, սպանվում են Անակի ընտանիքի բոլոր անդամները, բացի երիտասարդ Գրիգորից։
Ծանոթագրություններ
Կատեգորիա:Արշակունիներ Կատեգորիա:Արշակունիների թագավորության արքաներ Կատեգորիա:3-րդ դարի հայեր
Պիվդենոե (քաղաք, Ուկրաինա)
Պիվդենոե (Південне), քաղաք Ուկրաինայի Խարկովի մարզի Խարկովի շրջանում։ Հիմնադրվել է 1906 թվականին։
2001 թվականի տվյալներով Պիվդենոե քաղաքում բնակվում էր 8 477 մարդ։ Բնակավայրը զբաղեցնում է 16,93 կմ² տարածք։ Բնակչության խտությունը կազմում էր 500,71 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Խարկովի շրջանի բնակավայրեր Կատեգորիա:Ուկրաինայի քաղաքներ Կատեգորիա:1906 թվականին հիմնադրված բնակավայրեր
Ադինա-Յոանա Վալեան
Ադինա-Յոանա Վալեան (Adina Ioana Vălean, ), ռումինացի քաղաքական գործիչ է, ով 2019 թվականից ծառայում է որպես տրանսպորտի հարցերով եվրոպական հանձնակատար՝ Եվրոպական հանձնաժողովի նախագահ Ուրսուլա ֆոն դեր Լեյենի ղեկավարությամբ ։ 2007-ից մինչև 2019 թվականը եղել է Եվրախորհրդարանի անդամ, 2019 թվականից՝ նախագահել է Եվրոպական խորհրդարանի արդյունաբերության, հետազոտությունների և էներգետիկայի հանձնաժողովում։
Կրթություն
Վալեան ունի մագիստրոսի կոչում Եվրոպական ինտեգրման և անվտանգության ուսումնասիրություններում, ասպիրանտուրա՝ Ազգային անվտանգության և պաշտպանության կառավարման ոլորտում և բակալավրի կոչում մաթեմատիկայի ոլորտում։
Կարիերա ազգային քաղաքականության մեջ
Մինչեւ 1997 թվականը եղել է մաթեմատիկայի ուսուցիչ։ 1997 թվականին դարձել է մարզային երիտասարդության և սպորտի տնօրինությունների և երիտասարդության և սպորտի նախարարության երիտասարդական հասարակական կազմակերպությունների հետ կապերի տնօրեն։ 1999-2001 թվականներին աշխատել է հասարակական կազմակերպություններում՝ որպես Ռումինական ազատության և զարգացման ասոցիացիայի ծրագրերի տնօրեն և «Ազատ նախաձեռնության ինստիտուտ» հիմնադրամի գլխավոր տնօրեն։ 1999 թվականին միացել է PNL-ին (Ազգային ազատական կուսակցություն)։
2000-2002 թվականներին եղել է Ազգային ազատական ​​երիտասարդության գլխավոր քարտուղար։ 2002 թվականին դարձել է PNL-ի մշտական ​​բյուրոյի անդամ և PNL բիզնեսի, սեփականաշնորհման և մրցակցության քաղաքականության հանձնաժողովի քարտուղար։ 2006 թվականին ընտրվել է PNL Prahova-ի փոխնախագահ։ 2000 թվականին եղել է նաև ընդհանուր ընտրությունների քարոզարշավի գործադիր տնօրենի տեղակալը, իսկ 2004 թվականին մասնակցել է ՏԻՄ ընտրությունների քարոզարշավի աջակցության ծրագրերին։ 2004-2006 թվականներին եղել է Ռումինիայի խորհրդարանի Կելերաշի (Călărași) ընտրատարածքի պատգամավոր։
Եվրոպական խորհրդարանի պատգամավոր, 2007–2019 թթ․
Վալենը Եվրախորհրդարանի անդամ է դարձել 2007 թվականի հունվարի 1-ին՝ Եվրամիությանը Ռումինիայի անդամակցությամբ։ Խորհրդարանում աշխատելու ողջ ընթացքում աշխատել է Արդյունաբերության, հետազոտությունների և էներգետիկայի հանձնաժողովում, 2019 թվականին՝ դարձել է հանձնաժողովի նախագահ։ Հանձնաժողովում աշխատելու ընթացքում խորհրդարանի զեկուցողն էր «Միացնելով Եվրոպան» (CEF) և Եվրոպական միության ռոումինգի կանոնակարգերի հարցերով ։
2014-2017 թվականներին Վալեան եղել է Եվրախորհրդարանի փոխնախագահներից մեկը։ Այդ պաշտոնում նա ղեկավարում էր տեղեկատվական և կապի տեխնոլոգիաները (ICT) : 2017-2019 թվականներին՝ Շրջակա միջավայրի, հանրային առողջության և սննդի անվտանգության հանձնաժողովի նախագահ, իսկ 2009-2014 թվականը եղել է խնդրագրերի հանձնաժողովում։
Ի հավելումն իր հանձնաժողովային աշխատանքի, Վալեան եղել է Հարավարևելյան Եվրոպայի երկրների հետ խորհրդարանների պատվիրակությունների կազմում՝ 2007-2009 թվականներ, Եվրանեսթի խորհրդարանական վեհաժողով՝ 2009-2014 թվականներ, և Միացյալ Նահանգների՝ 2014 թվականից։
Ադինա Վալեան եղել է նաև Անդրատլանտյան օրենսդիրների երկխոսության (TLD), Եվրոպական ինտերնետ ֆորումի և Եվրոպական խորհրդարանի երկարաժամկետ ներդրումների և վերաարդյունաբերականացման միջխմբի անդամ ։
Տրանսպորտի հարցերով եվրոպական հանձնակատար, 2019 թվականից մինչ օրս
2019 թվականի նոյեմբերին աջ կենտրոնամետ վարչապետ Լյուդովիկ Օրբանի կառավարությունը առաջադրեց Վալեանին և Զիգֆրիդ Մուրեշանին որպես երկրի հաջորդ Եվրահանձնակատարի թեկնածուներ ։ Այնուհետև Եվրահանձնաժողովի նախագահի՝ Ուրսուլա ֆոն դեր Լեյենի, կողմից ընտրվել է տրանսպորտի հարցերով հաջորդ եվրոպական հանձնակատարը։ 2020 թվականի մարտի սկզբին Վալեանը ընդգրկվել է հատուկ հանձնաժողովի աշխատանքային խմբում, որը համակարգում է Եվրամիության արձագանքը COVID-19 համաճարակի դեմ ։
Անձնական կյան
Ադինա Վալեան ամուսնացած է Կրին Անտոնեսկուի հետ և ունի մեկ երեխա ։
Արտաքին հղումներ
Կատեգորիա:Փետրվարի 16 ծնունդներ Կատեգորիա:1968 ծնունդներ Կատեգորիա:Ապրող անձինք Կատեգորիա:Ռումինիայի քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Բուխարեստի համալսարանի շրջանավարտներ Կատեգորիա:Ռումինիայում ծնվածներ
Գեորգի Միրզոև
Գեորգի Կոստանտինի Միրզոև (Мирзоев, Георгий Константинович, ապրիլի 16 1933 թ., Թբիլիսի, Վրացական ԽՍՀ - փետրվարի 23 2018 թ., Ռուսաստան), հայկական արմատներով խորհրդային կոնստրուկտոր։ 1976-1998 թվականներին եղել է «ԱվտոՎԱԶ» ընկերության գլխավոր կոնստրուկտոր։ Եղել է Ռուսական ինժեներական ակադեմիայի թղթակից անդամ, պրոֆեսոր, գիտությունների թեկնածու ։
Կենսագրություն
Գեորգի Միրզոևը ծնվել է Վրացական ԽՍՀ-ի մայրաքաղաք Թբիլիսիում 1933 թվականի ապրիլի 16-ին։ Հայրական կողմից հայ է։ Հայտնի է, որ նրա հայրը և պապը աշխատել են Թբիլիսիի վագոնավերանորոգչական գործարանում ։
1956 թվականին Միրզոևն ավարտել է Մոսկվայի պոլիտեխնիկական համալսարան և աշխատանքի ուղեգրվել Ուլիանովի ավտոմոբիլային գործարան (ՈւԱԶ)։
1976 թվականի հունիսի 2-ին Ավտոմոբիլային արդյունաբերության նախարարության թիվ 246 հրամանով Գ. Միրզոևը նշանակվել է «ԱվտոՎԱԶ» ընկերության գլխավոր կոնստրուկտոր։
Գ. Միրզոևի գլխավորությամբ սկիզբ դրվեց ՎԱԶ-2121 Նիվա, «05», «07», «010», «Օկա», ՎԱԶ-2123 ավտոմեքենաների արտադրությանը, սկսվեցին «Կալինա» և «Պրիորա» ավտոմեքենաների նախագծման աշխատանքները։
«ԱվտոՎԱԶ» ընկերության գլխավոր կոնստրուկտորի պաշտոնից հեռանալուց հետո Գ.Միրզոևն իր գաղափարակիցների հետ ստեղծեց «ԱՆՏԵԼ» ավտոմեքենան։ Գ. Միրզոևը դասավանդել է Տալյատիի պետական համալսարանում։
Պարգևներ և կոչումներ
1993 թվականի սեպտեմբերի 6-ին Գ.Միրզոևն արժանացել է «Ռուսաստանի Դաշնության վաստակավոր կոնստրուկտոր» կոչման ։ 2006 թվականին ջրածնային էներգետիկայի զարգացման համար պարգևատրվել է Ռուսաստանի Դաշնության Կրթության նախարարության պատվո դիպլոմով։
Ծանոթագրություններ
Կատեգորիա:Տեխնիկական գիտությունների թեկնածուներ Կատեգորիա:Խորհրդային ճարտարագետներ
(3399) Կոբզոն
(3399) Կոբզոն (Kobzon), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 22-ին Նիկոլայ Չեռնիխի կողմից Նաուչնիում ։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դոլորես շրջան (Կոլորադո)
Դոլորես շրջան (Dolores County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 2789 կմ² է, բնակչությունը՝ 2064 մարդ (2010 թ. տվյալներով)։ Շրջկենտրոնն է Դավ բնակավայրը։ Կազմավորվել է 1881 թ.։
Կատեգորիա:Կոլորադոյի շրջաններ Կատեգորիա:1881 թվականին հիմնադրված բնակավայրեր
Հայլիգենշտադտ (Վերին Ֆրանկոնիա)
Հայլիգենշտադտ (Վերին Ֆրանկոնիա) (Heiligenstadt in Oberfranken), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 3642 մարդ (ըստ 2010 թվականի դեկտեմբերի 31-ի) ։ Տարածքը կազմում է 76,71 կմ²։ Պաշտոնական կոդ՝ 09 4 71 142։
Արտաքին հղումներ
Կատեգորիա:Գերմանիայի քաղաքներ
Մեսյացևո
Մեսյացևո (Месяцево), գյուղ Ռուսաստանի Նովգորոդի մարզի Ստարոռուսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Ստարոռուսկի շրջանի բնակավայրեր
Ուղիղ օսմոս
Ուղիղ (ինչպես նաև բնական, կամ սովորական ) օսմոս, օսմոսի գործընթաց, որում լուծիչը (սովորաբար՝ ջուր)՝ կիսաթափանցիկ թաղանթից անջատելով լուծույթը, ինքնաբերաբար թաղանթից անցնում է լուծույթի կողմը ։
Ուղիղ օսմոսի օգտագործմամբ ջրի աղազրկումը
Վերցվում է ամոնիումի կարբոնատի կոնցենտրացված լուծույթ, որը գտնվում է աղի ջրից այն կողմի կիսաթափանցիկ թաղանթում։ Քաղցրահամ ջուրը թափանցում է ամոնիումի կարբոնատի լուծույթ և ջրիկացնում այն։ Այնուհետև ամոնիումի կարբոնատի լուծույթը տաքացվում է մինչև 60-80 °С-ի, ամոնիումի կարբոնատը տարրալուծվում է և ցրիվ գալիս։ Արդյունում ստացվում է գրեթե թորած ջուր։ Նրան կարելի է լրացուցիչ աղազրկել, կամ օգտագործել առանց մշակման նպատակի ոռոգման։ Ամոնիումի կարբոնատը ռեգեներացվում է և բազմիցս օգտագործվում։
Օրինակ 2՝ քաղցրահամ ոչ խմելու ջրից քաղցրահամ ջրի ստացում
Կիսաթափանցիկ թաղանթի մի կողմում գտնվում է գլյուկոզ, սախարոզ և այլ նմանատիպ նյութեր։ Թաղանթի մյուս կողմ անցնում է խմելու համար անպիտան քաղցրահամ ջուր, օրինակ՝ աղտոտված բակտերիաներով։ Քաղցրահամ ջուրը ներթափանցում է թաղանթի մի կողմ, այն օգտագործվում է արտակարգ դեպքերում, օրինակ՝ բնական աղետների։
Ծանոթագրություններ
<references group="" responsive="1">
Արտաքին հղումներ
Կատեգորիա:Ջրամշակում
Reminder (երգ)
«Reminder»-ը կանադացի երգիչ The Weeknd-ի երրորդ` Starboy ալբոմի երգն է։ Այն գրվել է նրա, Դիլան Վիգնսի և Ջեյսոն Քուենվիլի կողմից, իսկ պրոդյուսերներն են. Դոկ Մակքինին, Մէնոն և Կիրկուտին։ Երգը առաջին անգամ թողարկվեց rhythmic contemporary ռադիոյում 2017 թվականի մայիսի 9-ին, որպես ալբոմի չորրորդ սինգլ։
Պաշտոնական ռեմիքսը առաջին անգամ թողարկվել է 2017 թվականի օգոստոսի 1-ին ASAP Rocky-ի և Young Thug-ի կատարմամբ։
Նվածումներ
«Reminder»-ը զբաղեցրել է ԱՄՆ-ի Billboard Hot 100-ի 31-րդ հորիզոնականը։ Այն գտնվում է լավագույն տասնյակում R&B և Hip-Hop երգերի ցանկերում։ Երգը նաև զբաղեցրեց Կանադական Hot 100-ի 16-րդ հորիզոնականը։ Սինգլը պարգևատրվել է ձայնագրող ընկերությունների ամերիկյան ասոցիացիայի կողմից համատեղ վածառքի և թողարկումների համար։
Երգի տեսահոլովակը
«Reminder» երգի տեսահոլովակը նկարահանվել է Kid ստուդիայի կողմից և առաջին անգամ ցուոցադրվել է 2017 թվականի փետրվարի 16-ին The Weeknd-ի Vevo պաշտոնական եջում։ Տեսահոլովակում նույնպես նկարահանվելեն Drake-ը, ASAP Rocky-ին, Travis Scott-ը, Bryson Tiller-ը, YG-ին, French Montana-ն, Metro Boomin-ը, Belly-ին, Nav-ը, Derek Wise-ը և Amir "Cash" Esmailian-ը ։ Այն ստացավ չորս պարգեվատրում 2017 թվականի MTV-ի տեսահոլովակների մրցանակաբաշխության ժամանակ. տարվա տեսահոլովակ, լավագույն նկարահանում, լավագույն ձևավորում և լավագույն ձևափոխում ։ 2019 թվականի մառտին տեսահոլովակը հավաքեց ավելի քան 235 միլիոն դիտում ։
Արտաքին հղումներ
Կատեգորիա:2017 սինգլներ Կատեգորիա:2016 երգեր Կատեգորիա:The Weeknd երգեր
Ջիմմի Կլիֆֆ
Ջիմմի Կլիֆֆ (Jimmy Cliff, իրական անուն Ջեյմս Չեմբերզ, James Chambers; ծնվ. 1948 թվական ապրիլի 1, Ճամայկա), ճամայկացի երգիչ և ռեգգի ոճի կոմպոզիտոր։ Նա գլխավոր դեր է խաղացել «Փշոտ ուղի» (1972) ֆիլմում, որտեղ առաջին անգամ հնչել է «Many Rivers to Cross» խլացուցիչ բալլադը, որն էլ դարձել է ռեգգի ոճի առաջին միջազգային հիթը և այդ երաժշտական ուղղությունը բացել ամբողջ աշխարհում միլիոնավոր ունկնդիրների համար։ Նրա վերջին ալբոմի ձայնագրությանը մասնակցել են Ջո Ստրամերը, Սթինգը և Վայկլեֆ Ժանը։ Ալբոմի շարքից հետո Կլիֆֆը վերցրել է ընդմիջում և գնացել Աֆրիկա, և ապա ընդունել է իսլամ ։
Կրասնովոլյա (գյուղ, Լյուբոմլի շրջան)
Կրասնովոլյա (Красново́ля), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1583 թվականին։
2001 թվականի տվյալներով Կրասնովոլյա գյուղում բնակվում էր 121 մարդ։ Բնակավայրը զբաղեցնում է 0,38 կմ² տարածք։ Բնակչության խտությունը կազմում էր 318,42 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լյուբոմլի շրջանի բնակավայրեր Կատեգորիա:Ուկրաինայի գյուղեր Կատեգորիա:1583 թվականին հիմնադրված բնակավայրեր
Փրկություն
Փրկությունը աստվածաբանության մեջ վերաբերվում է մարդու կամ մարդկության փրկությանը մեղքերից և նրանց հետևանքներից, ինչպես նաև մեղքերի համար պատժից։ Քրիստոնեության մեջ այն դիտվում է որպես Աստծո՝ մարդկանց կողմից չվաստակված սիրո արտահայտում։
Կատեգորիա:Աստվածաբանություն Կատեգորիա:Քրիստոնեություն Կատեգորիա:Քրիստոնեական տերմիններ
Եվրասիա
Եվրասիա, Երկրագնդի ամենամեծ աշխարհամասն է, որի մակերեսը 53,893 միլիոն կմ² է, որը կազմում է ընդհանուր ցամաքի 36 %-ը։ Բնակչությունը՝ 4,947 (2010) միլիարդից ավելի է, որը կազմում է ընդհանուր բնակչության ¾ մասը։
Եվրասիա մայրցամաքն անվանակոչել են տարբեր կերպ։ Սկզբնական շրջանում Ալեքսանդր Հումբոլդտն այն անվանել է Ասիա՝ նկատի ունենալով ողջ մայրցամաքը։ Կառլ Գուստավ Ռոյշեն 1858 թվականին «Handbuch der Geographie» գրքում օգտագործել է «Doppelerdtheil Asien-Europa» տերմինը։ «Եվրասիա» տերմինն առաջին անգամ օգտագործել է աշխարհաբան Էդուարդ Զյուսը 1880ականներին ։Եվրասիա մայրցամաքը աչքի է ընկնում' տնտեսության, մշակույթի և բնության տարածքային մեծ տարբերություններով
Աշխարհագրական դիրք
Մայրցամաքը գտնվում է Հյուսիսային կիսագնդում, միայն ծայր հարավարևելյան կղզիների մի հատվածն է գտնվում Հարավային կիսագնդում։ Եվրասիայի առավել զանգվածային մասը գտնվում է Արևելյան կիսագնդում, իսկ եզրային արևմտյան և արևելյան մասերը գտնվում են Արևմտյան կիսագնդում։ Մայրցամաքը արևմուտքից արևելք ձգվում է 16 հազ. կմ, հյուսիսից հարավ՝ 8 հազ. կմ։
Եվրասիան բաժանվում է 2 աշխարհամասերի՝ Եվրոպայի և Ասիայի։ Ասիային բաժին է ընկնում մայրցամաքի ընդհանուր տարածքի 80 %-ը /44,3 մլն քառ. կմ, իսկ Եվրոպային՝ 20 %-ը /10.5 մլն. քառ. կմ։ Ասիան Եվրոպայից պայմանականորեն բաժանող սահմանն անցնում է Ուրալյան լեռների արևելյան ստորոտներով, Ուրալ կամ Էմբա գետով, Կասպից ծովի հյուսիսային ափով, Կումա-Մանիչի իջվածքով, Ազովի ծովով, Կերչի նեղուցով, Սև ծովով, Բոսֆորի նեղուցով, Մարմարա ծովով, Դարդանելի նեղուցով, Եգեյան ծովով։ Եվրասիան միակ մայրցամաքն է, որի ափերը ողողում են երկրագնդի բոլոր չորս օվկիանոսների ջրերը. հարավում՝ Հնդկական, հյուսիսում՝ Հյուսիսային Սառուցյալ, արևմուտքում՝ Ատլանտյան և արևելքում՝ Խաղաղ։
Եվրասիայի կղզիների մակերեսը մոտ 2.75 մլն կմ է։
Ափերի գծագրություն
Եվրասիա մայրցամաքը Հյուսիսային Ամերիկայից բաժանվում է Բերինգի նեղուցով, իսկ արևմուտքից՝ Ատլանտյան օվկիանոսով։ Աֆրիկայից՝ Ջիբրալթարի նեղուցով, Միջերկրական ծովով, Սուեզի ջրանցքով, Կարմիր ծովով, Բաբ-էլ-Մանդեբի նեղուցով և Ադենի ծոցով, Ավստրալիայից՝ Արաֆուրյան և Թիմորի ծովերով։
Եվրասիայի ծայրակետերն են. հյուսիսում՝ Չելյուսկին (Թիմորի կղզում, հս. լ. 77°43’), հարավում՝ Պիայ (Մալակա թերակղզում, հս. լ. 1°16’), արևմուտքում՝ Ռոկա (Պիրենեյան թերակղզում, արմ. երկ. 9°34’), արևելքում՝ Դեժնյովի (Չուկոտյան թերակղզում, արմ. երկ. 169°40’) հրվանդանները։
Մակերևույթ
Ի տարբերություն մյուս մայրցամաքների՝ Եվրասիայի մակերևույթը ավելի բազմազան է։ Այստեղ կան և ընդարձակ հարթավայրեր և երկար ձգվող բարձրաբերձ լեռներ և վիթխարի բարձրավանդակներ ու սարահարթեր։ Ընդ որում, հարթավայրերը գերակշռում են մայրցամաքի հյուսիսային մասում, իսկ լեռներն ու բարձրավանդակները՝ հարավային ու արևելյան շրջաններում։
Եվրասիայի մակերևույթի առանձնահատկություններից է նաև այն, որ այստեղ են գտնվում երկրագնդի ինչպես ամենաբարձր (Ջոմոլունգմա կամ Էվերեստ՝ 8848 մ), այնպես էլ ամենացածր (Մեռյալ ծովի ափը՝ -400 մ) կետերը։ Մյուս առանձնահատկությունն այն է, որ Եվրասիան մյուս մայրցամաքներից զգալիորեն բարձր է։ Հատկապես աչքի է ընկնում Ասիան (միջին բարձրությունը մոտ 900 մ է)։
Ներկայիս Եվրասիա մայրցամաքը ձևավորվել է հնագույն ցամաքների, պլատֆորմների շուրջը։ Եվրասիայի հյուսիսային մասը կազմում է հնագույն Լավրասիա մայրցամաքի մի կտորը։ Նրա ձևավորման գործում կարևոր դեր են խաղացել Արևելաեվրոպական (Ռուսական), Սիբիրական, Չինական, Հնդկական և Արաբական պլատֆորմները։ Վերջին երկուսը հնագույն Գոնդվանա մայրցամաքի մասերն են։ Լավրասիայի և Գոնդվանայի միջև տարածվում էր ընդարձակ Ալպ-Հիմալայան, իսկ Եվրասիայի արևելյան ափերով՝ Խաղաղօվկիանոսյան գեոսինկլինալը։ Այս գեոսինկլինալներում լեռնակազմական պրոցեսների հետևանքով առաջացան լեռներ, լեռնային համակարգեր։ Այսիպիսով՝ Եվրասիա մայրցամաքը կազմավորվել է մի քանի պլատֆորմների և ծալքավորված գեոսինկլինալների միացման հետևանքով։
Աշխարհամասի աշխարհագրական ռեկորդներ
Եվրասիայում է գտնվում.
Աշխարհամասում է գտնվում նաև հյուսիսային կիսագնդի ցրտի բևեռը։ Կամչատկայում կա 150 հրաբուխ, որոնցից 25 գործող։ Կամչատկայում է գտնվում ամենաբարձր գեյզերը՝ Վիլիկանը, որը ժայթքում է 4 ժամը մեկ։ Ջրի ջերմաստիճանը՝ 100 °աստիճան. գեյզերի շիթի բարձրությունը՝ 40 մ։
Պատմաաշխարհագրական շրջաններ
Եվրասիան համարվում է Շումերական և Չինական հնագույն քաղաքակրթությունների հայրենիքը, և տեղ, որտեղ ձևավորվել են Երկրագնդի գրեթե բոլոր քաղաքակրթությունները։
Եվրասիան պայմանականորեն բաժանված է երկու մասի՝ Եվրոպա և Ասիա։ Ասիան մեծ չափերի պատճառով ստորաբաժանվում է ավելի փոքր շրջանների՝ Սիբիր, Հեռավոր Արևելք, Մերձամուրյան, Ծովամերձ, Մանչժուրիա, Չինաստան, Հնդկաստան, Տիբեթ, Ույգուրիա/ արվ. Տուրկեստան, այժմ Սինցզյան Կորեայի կազմում/, Միջին Ասիա, Մերձավոր Արևելք, Կովկաս, Պարսկաստան, Հնդկաչին, Արաբիա և այլն։
Կլիմա
Շնորհիվ իր հսկայական չափերի՝ Եվրասիայի կլիման շատ բազմազան է, քան մյուս մայրցամաքներինը։ Մայրցամաքի ամենացուրտ վայրը (հյուսիսային կիսագնդի ցրտի բևեռը) գտնվում է հյուսիս-արևելքում՝ Վերխոյանսկ-Օյմյակոնի շրջանում։ Այստեղ հունվարի միջին ջերմաստիճանը -50 °C է, իսկ բացարձակ նվազագույնը՝ -71 °C։
Մայրցամաքի ամենատաք և ամենաչոր շրջանը հարավ-արևմուտքն է՝ Արաբական թերակղզին, որտեղ հուլիսի միջին ջերմաստիճանը +30 °C-ից բարձր է, իսկ առավելագույնը՝ +58 °C։ Ավազը տաքանում է մինչև +80 °C։ Այստեղ տեղումների տարեկան քանակը 50 մմ.-ից չի անցնում։
Եվրասիայում է գտնվում երկրագնդի ամենախոնավ շրջանը։ Հիմալայների հարավային ստորոտում՝ Չերապունջիում տարեկան տեղումների քանակը կազմում է 12.000 մմ., իսկ առավելագույնը՝ 23.000 մմ.։ Այստեղ մեկ օրում (ամռանը) լինում են այնքան տեղումներ (500 մմ.), որքան երկու տարվա ընթացքում Երևանում։
= Եվրասիայի պետություններ =
Ծանոթագրություններ
Կատեգորիա:Մայրցամաքներ
Լունա 14
Լունա-14, կամ Ե-6ԼՏ համար 113 (Луна 14), Սովետական Միության տիեզերքի հետազոտության ծրագրի շրջանակներում իրականացվող Լունա ծրագրի հերթական առաքելությունը, որով նախատեսվում էր կատարել Լուսնի մակերևույթի լուսանկարում։ Արձակվել է 1968 թվականի ապրիլի 7-ին Բայկոնուր տիեզերակայանից, Մոլնիա-Մ (8Կ78Մ) կրող հրթիռով։ 1968 թվականի ապրիլի 10-ին կայանը հաշողությամբ դուրս եկավ Լուսնի ուղեծիր և սկսեց պլանավորված աշխատանքը։ Կայանի կառուցվածքը կրկնում էր Լունա 12-ը, իսկ սարքավորումները նույնն էին ինչ Լունա 10-ի վրա տեղադրվածը։
Առաքելության հիմնական նպատակն էր փորձարկել հաղորդակցության համակարգը Ն1-Լ3 առաքելության համար։ Սարքի ուղեծրի հետևումը Երկրի վրա տեղակայված դիտակներով նույնպես թույլ տվեց հետազոտողներին քարտեզագրել Լուսնի գրավիտացիոն անոմալիաները, հետագայում Լուսնի վրա վայրէջք կատարող սարքերի հետագծերի գնահատման համար։ Լունա 14-ի վրա տեղադրված էին նաև տիեզերական ճառագայթների և Արեգակի լիցքավորված մասնիկների հետազոտություն կատարելու համար նախատեսված սարքավորումներ։ Առաքելությունը շարունակվեց 75 օր ։ Հետազոտությունների արդյունքում ստացվեցին տվյալներ Երկրի և Լուսնի զանգվածների փոխազդեցության, Լուսնի գրավիտացիոն դաշտի, տիեզերանավերի հետ ռադիոհաղորդակցության հասանելությանն ու կայունության մասին ուղեծրի տարբեր դիրքերում, արևի լիցքավորված մասնիկների և տիեզերական ճառագայթների, ինչպես նաև Լուսնի շարժման մասին։
Արտաքին հղումներ
Կատեգորիա:Լունա ծրագիր Կատեգորիա:1968 թվականին արձակված տիեզերանավեր
Լովերե
Լովերե  (իտալ․՝ Lovere), կոմունա Իտալիայում, Լոմբարդիա մարզի Բերգամոյի գավառում ։
Բնակչությունը կազմում է 5552 մարդ (2008 թվականի տվյալներով)։ Բնակչության խտությունը 776 մարդ/կմ²։ Տարածքը՝ 7 կմ²։ Փոստային ինդեքս՝ 24065։ Հեռախոսային կոդ՝ 035։
Բնակավայրի հովանավորն է համարվում սուրբ Բարտոլոմեա Կապիտանիո է Վինչենցա Գերոսան։ Նրա օրը նշվում է ամեն տարի մայիսի 18-ին։
Ժողովրդագրություն
Բնակչության թվաքանակի փոփոխությունները.
Ժենյա Հարությունյան
Ժենյա (Եվգենիա) Արմենակի Հարությունյան, հայ նկարիչ։ Հայաստանի նկարիչների միության անդամ (1942)։
Կենսագրություն
1939 թվականին ավարտել է Երևանի գեղարվեստի ուսումնարանը, ապա սովորել է Մոսկվայի գեղարվեստա-արդյունաբերական բարձրագույն ուսումնարանում։ 1950 թվականին՝ Երևանի գեղարվեստա-թատերական ինստիտուտում և որոշ ժամանակ սովորել Մոսկվայի ասպիրանտուրայում։ 1942 թվականից մասնակցել է ցուցահանդեսների։ 1941-1946 թվականներին աշխատել է Երևանի երաժշտական թատրոնում և «Տասսի պատուհաններ»-ում ։ Աշխատանքներից գտնվում են Հայաստանի ազգային պատկերասրահում ։
Մահացել է Երևանում ։
Ստեղծագործություններ
Նրա գործերից են՝ Դիմանկարներ՝ Կատարել է մի շարք գրքերի նկարազարդումներ։
Ծանոթագրություններ
Կատեգորիա:Հայ նկարչուհիներ Կատեգորիա:Երևան քաղաքում ծնվածներ Կատեգորիա:Հայաստանի նկարիչների միության անդամներ
Հովհաննես Ոսկեբերան
Հովհաննես Ոսկեբերան (Ιωάννης ο Χρυσόστομος; շուրջ 347 թ., Անտիոք - 407 թ. սեպտեմբերի 14, Կոմանա, Պոնտոս), Կոստանդնուպոլսի պատրիարք, աստվածաբան, քրիստոնյա եկեղեցու հայրապետ, քրիստոնյա ընդհանրական եկեղեցու սուրբ։
Կենսագրություն
Հովհաննես Ոսկեբերանը ծնվել է շուրջ 347 թվականին Անտիոքում։ Ուսանել է Անտիոքի աստվածաբանական դպրոցում, ճարտասանության մեջ հմտացել հռետոր Լիբանիոսի մոտ։ Դեռ երիտասարդ տարիքում իրեն նվիրել է ճգնողական կյանքին։ 381 թվականին ձեռնադրվել է սարկավագ, իսկ 386 թվականին՝ քահանա։ Այս ընթացքում իր սքանչելի ու պերճախոս քարոզների շնորհիվ արժանացել է «Ոսկեբերան» տիտղոսին։
Հովհաննես Ոսկեբերանը շարունակում է նույն խստությամբ քննադատել արքունական զեխությունները։ Հակառակ ժողովրդի համակրանքին և Արևմտյան եկեղեցու պաշտպանության՝ Արկադիոս կայսրն ու Եվդոքսիա կայսրուհին կրկին նրան աքսորելու հրաման են արձակում։ Ոսկեբերանն աքսորվում է Պոնտոս և մահանում 407 թվականին, Կոմանա քաղաքում։
438 թվականին, Հովհաննես Ոսկեբերանի մարմինը մեծ հանդիսավորությամբ բերում և ամփոփում են Կ. Պոլսի Ս. Առաքելոց եկեղեցում։
Գրվածքները
Հովհաննես Ոսկեբերանը թողել է մատենագրական հարուստ ժառանգություն (մեկնություններ, դավանաբանական և հակաճառական գրվածքներ, ճառեր, քարոզներ, ներբողներ, նամակներ և այլն), որը կարևոր դեր է կատարել քրիստոնեական մտքի պատմության մեջ։ Նրա երկերից շատերը թարգմանվել են հայերեն դեռևս հայ վարդապետների կողմից 5-րդ դարում՝ գրերի գյուտից և Աստվածաշնչի թարգմանությունից անմիջապես հետո։
Արտաքին հղումներ
Կատեգորիա:Եկեղեցական հայրեր Կատեգորիա:Հայ Առաքելական Եկեղեցու սրբեր Կատեգորիա:4-րդ դարի քրիստոնեական սրբեր Կատեգորիա:4-րդ դարի հռոմեացիներ Կատեգորիա:Հռոմեական Անատոլիայում ծնված սրբեր Կատեգորիա:Եկեղեցու հայրեր Կատեգորիա:4-րդ դարի քրիստոնեական աստվածաբաններ Կատեգորիա:Եկեղեցու ուսուցիչներ
Արտաշատ (այլ կիրառումներ)
Արտաշատ, կարող է վերաբերել՝
Առևտրային գաղտնիք
Առևտրային գաղտնիք, կոմերցիոն գաղտնիք, տեղեկատվության գաղտնիության ռեժիմ, որը թույլ է տալիս դրա տիրապետողին գոյություն ունեցող կամ հնարավոր հանգամանքներում ավելացնել եկամուտները, խուսափել չարդարացված ծախսերից, պահպանել ապրանքների, աշխատանքների, ծառայությունների շուկայում դիրքը կամ ստանալ այլ առևտրային օգուտներ ։ Տեղեկությունների գաղտնիության ռեժիմ ասելով՝ հասկացվում է տեղեկատվության պաշտպանության հատուկ միջոցների սահմանումը և պահպանումը։
Առևտրային գաղտնիքի տակ կարող են ենթադրվել նաև այն տեղեկությունները, որոնք առևտրային գաղտնիք են կազմում, այսինքն՝ գիտատեխնիկական, տեխնոլոգիական, արտադրական, ֆինանսատնտեսական կամ այլ տեղեկություններ, այդ թվում՝ արտադրության գաղտնիքի բաղկացուցիչ մասը (նոու-հաու), որն ունի իրական կամ պոտենցիալ առևտրային արժեք՝ դրա երրորդ անձանց անհայտ լինելու պատճառով, որին օրինական հիմքով ազատ մուտք չկա և որի նկատմամբ այդպիսի տեղեկություններ տիրապետողի կողմից մտցվել է առևտրային գաղտնիքի ռեժիմ։
Առևտրային գաղտնիքը տեղեկատվություն է, որը
Միջազգային իրավունքում այս երեք գործոնները սահմանում են առևտրային գաղտնիք՝ համաձայն «Մտավոր սեփականության իրավունքների առևտրային ասպեկտների վերաբերյալ» համաձայնագրի 39-րդ հոդվածի, որը սովորաբար կոչվում է tapis-ի մասին համաձայնագիր ։
Տեղեկատվության տիրապետողն իրավունք ունի այն վերագրել առևտրային գաղտնիքին, եթե այդ տեղեկատվությունը համապատասխանում է վերը նշված չափանիշներին և ընդգրկված չէ այն տեղեկատվության ցանկում, որը չի կարող առևտրային գաղտնիք կազմել։ Առևտրային գաղտնիքի կարգավիճակ ստանալուց հետո տեղեկատվությունը սկսում է պաշտպանվել օրենքով։
Առևտրային գաղտնիք կազմող տեղեկությունների հրապարակումը գործողություն կամ անգործություն է, որի արդյունքում առևտրային գաղտնիք կազմող տեղեկատվությունը ցանկացած ձևով (բանավոր, գրավոր, այլ ձևով, այդ թվում՝ տեխնիկական միջոցների օգտագործմամբ) հայտնի է դառնում երրորդ անձանց՝ առանց այդպիսի տեղեկատվություն տնօրինողի համաձայնության կամ հակառակ աշխատանքային կամ քաղաքացիաիրավական պայմանագրերի։
Առևտրային գաղտնիք կազմող տեղեկատվությունը հրապարակելու (դիտավորությամբ կամ անզգույշ), ինչպես նաև այն ապօրինի օգտագործելու համար նախատեսված է պատասխանատվություն՝ կարգապահական, քաղաքացիաիրավական, վարչական, քրեական և նյութական։ Նյութական պատասխանատվությունը վրա է հասնում անկախ պատասխանատվության այլ ձևերից։
Պատմություն
1817-ին Մեծ Բրիտանիայում, իսկ 1837-ին ԱՄՆ-ում առաջին անգամ դատական գործընթացներում քննարկվել է առևտրային գաղտնիքին վերաբերող հարցեր, իսկ այդ դատարանների որոշումները դարձել են կարևոր նախադեպեր։ Աշխարհում առաջին օրենքը, որը պահպանում է առևտրային գաղտնիքը, 1844 թվականին ստորագրել է Ֆրանսիայի թագավոր Լուի Ֆիլիպը։ 1845 - ում ռուս կայսր Նիկոլայ I-ը պատիժ է սահմանել առևտրային գաղտնիքի հրապարակման համար «Քրեական և ուղղիչ պատիժների սահմանումը» քրեական օրենսգրքում։ 20-րդ դարի սկզբին եվրոպական բոլոր երկրներում պաշտպանվում էր առևտրային գաղտնիքը։
Սակայն 20-րդ դարում գրեթե բոլոր զարգացած պետությունները հեռացել են առևտրային գաղտնիքի պաշտպանությունից։ Որոշ դեպքերում դա կապված էր հակատրեստյան օրենսդրության ներդրման հետ, մյուս դեպքերում՝ կոռուպցիայի դեմ պայքարի հետ։ Շատ երկրներում նույնիսկ օրենքներ են ներդրվել, որոնք ստիպում են բաժնետիրական ընկերություններին բացահայտել որոշակի տեղեկատվություն։ Ռուսաստանում, իսկ հետագայում՝ ԽՍՀՄ-ում և Արևելյան Եվրոպայի երկրներում առևտրային գաղտնիքը չեղյալ է հայտարարվել որպես կապիտալիզմի մնացորդ։
Սակայն, որպես կանոն, բոլոր արևմտյան երկրներում ձեռնարկատերերը պահպանել են աշխատողին աշխատանքից ազատելու իրավունքը արդյունաբերական լրտեսության համար։ Շվեյցարիան այն սակավաթիվ պետություններից էր, որտեղ առևտրային գաղտնիքի պահպանման մասին օրենսդրությունը չի դադարել գործել ողջ 20-րդ դարի ընթացքում։
20-րդ դարի երկրորդ կեսին հայտնի է դարձել փաստարկ այն մասին, որ տեխնոլոգիաների ոլորտում առևտրային գաղտնիքի ներդրումը կարագացնի գիտատեխնիկական առաջընթացը՝ խրախուսելով ձեռնարկատերերին ստեղծել բնօրինակ մշակումներ օտարների պատճենման փոխարեն։ 1974 թվականին ԱՄՆ Գերագույն դատարանը Նահանգներին թույլատրել է ընդունել օրենքներ առևտրային գաղտնիքի պահպանման մասին։ ԱՄՆ-ում 1996թ. ընդունվել է «Տնտեսական լրտեսության մասին» օրենք, որը քրեականացնում է օտարերկրյա պետությունների օգտին տեխնոլոգիական գաղտնիքների գողության (§1831 Միացյալ Նահանգների օրենսգիրք) և առևտրային նպատակներով տեխնոլոգիական գաղտնիքների գողության (§1832) համար։ 1990-ականների ընթացքում առևտրային գաղտնիքի մասին օրենքները կրկին (երբեմն՝ առաջին անգամ) հայտնվեցին Ռուսաստանում, Գերմանիայում, Չեխիայում, Հունգարիայում, Թաիլանդում, Ճապոնիայում, Չինաստանում ։ Որոշ երկրներում (օրինակ՝ Ճապոնիայում, Ֆրանսիայում) պատիժը սահմանափակվում է տուգանքով կամ վնասի փոխհատուցմամբ, մյուս երկրներում (օրինակ՝ Գերմանիայում) հնարավոր է նաև քրեական պատասխանատվություն, եթե առևտրային գաղտնիք կազմող տեղեկատվությունը ստացվել է անօրինական գործողությունների միջոցով։
Ռուսաստանում առևտրային գաղտնիքի պաշտպանությունը օրենսդրորեն կարգավորվում է բավականին կոշտ (ՌԴ ՔՕ «Տեղեկատվության, տեղեկատվայնացման և տեղեկատվության պաշտպանության մասին» 1995 թվականի փետրվարի 20-ի Դաշնային օրենքի 183-րդ և 15-րդ հոդվածներ) և ենթադրում է կազմակերպության կողմից իր տեղեկատվությունը պաշտպանող մի շարք պահանջների կատարում ։
Հայաստանի իրավական համակարգում առևտրային գաղտնիքի ինստիտուտը ևս պաշտպանվում է օրենքով։ Մասնավորապես Հայաստանի Քաղաքացիական օրենսգրքի 141 հոդվածի (Ծառայողական, առևտրային կամ բանկային գաղտնիք կազմող տեղեկատվություն) առաջին մասը սահմանում է, թե ինչ է իրենից ներկայացնում առևտրային գաղտնիքը. 1. Տեղեկատվությունը ծառայողական, առևտրային կամ բանկային գաղտնիք է, եթե այն երրորդ անձանց անհայտ լինելու ուժով ունի իրական կամ հնարավոր առևտրային արժեք, չկա օրինական հիմքերով այն ազատորեն ստանալու հնարավորություն և տեղեկատվություն ունեցողը միջոցներ է ձեռնարկում դրա գաղտնիության պահպանման համար։ Իսկ նույն հոդվածի չորրորդ մասը սահմանում է՝  4. Ծառայողական, առևտրային կամ բանկային գաղտնիք կազմող տեղեկատվությունն ապօրինի եղանակներով ստացած անձինք պարտավոր են հատուցել պատճառված վնասները։ Նման պարտականություն է դրվում նաև քաղաքացիական-իրավական կամ աշխատանքային պայմանագրի խախտմամբ ծառայողական, առևտրային կամ բանկային տեղեկատվություն հրապարակած և (կամ) օգտագործած պայմանադիր կողմերի վրա։
Հայաստանի քրեական օրենսգրքում ևս անդրադարձ է կատարվել առևտրային գաղտնիքի պաշտպանությանը։ Օրենսգրքի 199 հոդվածի (Առևտրային, ապահովագրական կամ բանկային գաղտնիք կազմող տեղեկություն ապօրինի հավաքելը կամ հրապարակելը) առաջին մասը սահմանում է 1. Փաստաթղթեր հափշտակելու, առևտրային, ապահովագրական կամ բանկային գաղտնիք իմացող անձանց, նրանց մերձավորին կաշառելու կամ սպառնալիքի, կապի միջոցներ որսալու, համակարգչային կամ ծրագրային համակարգ կամ ցանց ապօրինի թափանցելու, հատուկ տեխնիկական միջոցներ օգտագործելու ճանապարհով, ինչպես նաև այլ ապօրինի եղանակներով հրապարակելու կամ օգտագործելու նպատակով առևտրային, ապահովագրական կամ բանկային գաղտնիք կազմող տեղեկություններ հավաքելը՝ պատժվում է տուգանքով՝ նվազագույն աշխատավարձի երեքհարյուրապատիկից հինգհարյուրապատիկի չափով, կամ ազատազրկմամբ՝ առավելագույնը երեք տարի ժամկետով։
Առևտրային գաղտնիքի պաշտպանություն
Ընկերություններն առաջին հերթին պետք է պատշաճ գրանցման ընթացակարգեր մշակեն։ Բոլոր աշխատակիցները, նախևառաջ, պետք է պայմանագիր կնքեն չբացահայտման դրույթները չհրապարակելու հետ կապված, երբ նրանք համաձայնում են պահպանել տեղեկատվության գաղտնությունը։ Հաջորդ կետը, որը կարող է ընդգրկվել պայմանագրում, այն կետն է, որը արգելում է մրցակցությունը, ինչպես նաև արգելում է աշխատակիցներին աշխատել նույն պաշտոնում մրցակից ընկերությունում կամ բիզնես սկսել ձեռնարկության գաղտնի տեղեկատվությամբ։ Այդ համաձայնագրերը միշտ կապված են ժամանակի սահմանափակումներով և աշխարհագրական սահմաններով։ Դա է պատճառը, որ ընկերությունները պետք է լրացուցիչ միջոցներ ձեռնարկեն պաշտպանելու առևտրային գաղտնիքները։
Գործատուները պետք է միշտապես հսկեն աշխատակիցների էլեկտրոնային փոստերը և աշխատանքը, որը նրանք կատարել են ընկերության սարքերով։ Բացի այդ, պետք է գոյություն ունենա քաղաքականություն, որը աշխատակիցներին պարտավորեցնում է կատարել բոլոր պարտականությունները ընկերության սարքերում, այլ ոչ թե անձնական սարքերում։ Այնուամենայնիվ, այս ամբողջ մշտադիտարկումը պետք է իրականացվի սահմանափակումներով, աշխատակիցների գաղտնիությունը պետք է պահպանվի, հակառակ դեպքում դա կարող է սպառնալիք լինել աշխատակիցների հավատարմության համար։ Երկրորդ՝ պետք է վերջնական հարցազրույցներ անցկացնել աշխատանքից ազատված բոլոր աշխատակիցների հետ՝ հիշեցնելով նրանց  աշխատանքային գործունեության ավարտից հետո առևտրային գաղտնիքի չհրապարակման վերաբերյալ ստանձնած պարտավորությունների մասին։ Աշխատողին տրամադրված ամբողջ գույքը և գաղտնի տեղեկատվության կրիչները պետք է վերադարձվեն ։
Ծանոթագրություններ
Կատեգորիա:Մտավոր սեփականության իրավունք Կատեգորիա:Գաղտնիություն Կատեգորիա:Բիզնես իրավունք Կատեգորիա:Տեղեկատվական զգայունություն
Լիլի Օլդրիջ
Լիլի Օլդրիջ, ամերիկացի մոդել։ Նա Victoria's Secret-ի հրեշտակ է և Sports Illustrated ամսագրի Swimsuit Issue-ի մոդել։
Վաղ կյանք
Օլդրիջը ծնվել է Կալիֆոռնիա նահանգի Սանտա Մոնիկա քաղաքի Սուրբ Ջոնի հիվանդանոցում ։ Նրա հայրը՝ Ալան Օլդրիջը, արվեստագետ է, իսկ մայրը՝ Լորա Լայանսը, Փլեյբոյի մոդելներից է , երկու քույրերը նույնպես մոդելներ են, իսկ եղբայրը լուսանկարիչ, ով ամուսնացած էր եղել մեկ այլ մոդելի հետ ։ Այսպիսով, Օլդրիջը մեծացել է մոդելների շրջապատում։
Կարիերա
Օլդրիջը սկսել է իր մոդելային գործունեությունը 16 տարեկան հասակից՝ Abercrombie & Fitch-ի համար ։ Նա գովազդել է Rocawear, Arden B., Shiatzy Chen, Bobbi Brown, Smashbox Cosmetics, Gap, Tommy Hilfiger, Coach, JCrew, Charles David, Levi's և Accessorize ապրանքանիշերը ։
Ինչպես նաև նա գովազդեց Rag & bone ընկերության գարուն 2011 հավաքածուն ։ Իսկ այդ նույն տարվա հաջորդ սեզոնին նա հանդես եկավ որպես լուսանկարիչ այդ նույն ընկերության համար ։
Ամսագրեր
17 տարեկանում՝ 2003 թվականին, նա հայտնվեց Vogue Spain ամսագրի շապիկին։ Օլդրիջը եղել է նաև French Glamour, Vogue Mexico, Elle Korea, Elle Brazil, Elle Vietnam, Talter, 10 magazine, S Moda, Esquire Mexico, Allure Russia, Net-A-Porter օնլայն ամսագրի և The Edit ամսագրերի շապիկներին։
Նա մասնակցել է Glamour, Cosmopolitan, Teen Vogue, Elle Girl, Elle America, Elle Korea, American Vogue, British Vogue, Vogue Turkey, Galore, Harper's Bazaar, Lucky, Marie Claire, Vanidades և V ամսագրերի խմբագրմանը, ինչպես նաև փաստագրել է իր անձնական ոճը Vogue UK-ի «Այսօր ես հագնում եմ» լուսանկարչական բլոգում ։
Velvet Tees
Նա եղել է Velvet Tees-ի դեմքը շուրջ 9 տարի։ 2013 թվականին նա ստեղծեց իր իսկ հագուստի ցանցը, որը կոչվեց «Լիլի Օլդրիջը Velvet-ի համար»։ Հագուստի անունները նրա ընկերների և ընտանիքի անդամների անուններն էին։ 2014 թվականի գարնանը նա կրկին համագործակցեց ընկերության հետ և ստեղծեց իր երկրորդ հագուստի ցանցը։
Երաժշտական տեսահոլովակներ
Վաղ հասակում նա նկարահանվել է Լիմփ Բիզկիթի «Break Stuff» տեսահոլովակում։ Խաղացել է նաև Kings of Leon խմբի երկու տեսահոլովակներում՝ «Use Somebody» և «Temple»։ Իսկ արդեն 2015 թվականին նա հայտնվեց երգչուհի Թեյլոր Սվիֆթի «Bad Blood» երգի տեսահոլովակում, որտեղ մարմնավորեց Frostbyte-ին ։
Անձնական կյանք
2010 թվականի սեպտեմբերի 20-ին Us Magazine ամսագիրը հայտնեց, որ Օլդրիջը նշանվել է Kings of Leon ռոք խմբի մենակատար Քելեբ Ֆալոուվիլի հետ ։ Նրանք հանդիպել են 2007 թվականի Քոաչելա փառատոնի ժամանակ ։ Զույգը ամուսնացավ 2011 թվականի մայիսի 12-ին Կալիֆոռնիայում ։ Իսկ 2012 թվականի հունիսի 21-ին նրանք ունեցան իրենց առաջնեկ աղջկան՝ Դիքսի Փըրլ Ֆալոուվիլին, Նաշվիլում (Թենեսի) ։
Ծանոթագրություններ
Կատեգորիա:Ամերիկացի մոդելներ Կատեգորիա:Մոդելներ այբբենական կարգով
Serart
Ծանուցումներ
Կատեգորիա:2012 ալբոմներ Կատեգորիա:Սերժ Թանկյանի ալբոմներ Կատեգորիա:Արտո Թունջբոյաջյանի ալբոմներ Կատեգորիա:Հայկական ռոք ալբոմներ
Loco (երգ)
"Loco", հարավկորեական գըրլ բենդ Itzy-ի երգը, որը մտնում է Crazy in Love ալբոմի մեջ։ Այն` որպես գլխավոր սինգլ, թողարկվել է 2021 թվականի սեպտեմբերի 24-ին` JYP Entertainment-ի միջոցով։ Երգի անգլերեն տարբերակը նույնպես ներառված է ալբոմի մեջ։
Ֆիննական ծոց
Ֆիննական ծոց, ծոց Բալթիկ ծովի արևելյան մասում, Ռուսաստանի, Էստոնիայի և Ֆինլանդիայի միջև։
Արևելյան մասը կոչվում է Նևայի խորշ։ Մակերեսը մոտ 30 հզ. կմ2 է, երկարությունը՝ 390 կմ, լայնությունը մուտքի մոտ՝ 70 կմ, առավելագույնը՝ 130 կմ, խորությունը՝ 100 մ-ից (մուտքի մոտ) մինչև 5 մ (արևելքում)։
Հյուսիսային ափերը ժայռոտ են, ուժեղ կտրտված, արևելյան և հարավայինը՝ առավելապես հարթ, կազմված փխրուն ապարներից։ Կան շատ կղզիներ (ամենամեծը Կոտլին կղզին է, որի վրա տեղադրված է Կրոնշտադտը)։ Սառցակալում է նոյեմբերից ապրիլ։ Ջրի մակարդակը կարող է բարձրանալ և ողողել ափերը (հատկապես Նևայի խորշում)։
Ֆիննական ծով են թափվում Նևա, Լուգա, Նարվա գետերը։ Սայմայի ջրանցքով կապված է Սայմա լճի հետ։ Ֆիննական ծովի ափերին են գտնվում Սանկտ Պետերբուրգ, Տալլին, Հելսինկի, Կոտկա խոշոր նավահանգիստները։
Անվան ծագում
1737-1793 թվականներին միաժամանակ գոյություն է ունեցել նաև Կրոնշտադյան ծոց անվանումը։
Ծովածոցի ձևավորման պատմություն
300-400 միլիոն տարի առաջ՝ պալեոզոյի դարաշրջանի ժամանակ, Ֆիննական ծոցի ժամանակակից ավազանի ամբողջ տարածքը ծածկված է եղել ծովով։ Այդ ժամանակաշրջանի նստվածքային մնացորդներ ավազաքարերը, ավազաբլուրները, կավային և կրաքարային կուտակումները ծածկում են հաստ շերտով (ավելի քան 200 մետր) բյուրեղյա հիմքը, որը կազմված է գրանիտից, գղձաքարից և դիաբազից։ Ժամանակակից ռելիեֆը ձևավորվել է սառցե ծածկույթի գործողության արդյունքում (վերջինը՝ Վալդայան սառցապատումը տեղի է ունեցել 12 հազար տարի առաջ)։ Սառցադաշտի հետ քաշվելուց հետո ձևավորվել է Լիտորինի ծովը, որի մակարդակը 7-9 մետր ավել է եղել ներկա մակարդակից։ Սառցադաշտային ջրամբարների մակարդակները աստիճանաբար իջել են, իսկ նրանց մակերեսները՝ փոքրացել։ Դրա հետևանքով նախկին ջրամբարների հատակում ձևավորվել են տանիքանման հատվածներ, որոնցից աստիճաններ են իջնում դեպի Ֆիննական ծոց։ 4 հազար տարի առաջ ծովը հետ է քաշվել և Ֆիննական ծոցի ծանծաղուտները դարձել են կղզիներ ։ Սկանդինավյան վահանի ժամանակակից ավելի ուժեղ վերելքը բերել է Ֆիննական ծոցի մակերեսի թեքման։ Այդ պատճառով էլ ծովածոցի հյուսիսային ափերը բարձրադիր են և ժայռոտ, իսկ հարավայինները՝ ճահճապատ ։
Ծանոթագրություններ
Կատեգորիա:Ֆիննական ծոց Կատեգորիա:Բալթիկ ծովի ծոցեր Կատեգորիա:Ծոցեր այբբենական կարգով Կատեգորիա:Ատլանտյան օվկիանոսի ծոցեր
Անագչյան
Անագչյան, հայկական ազգանուն ։
Ազգային միաբանություն
Ազգային միաբանություն, պահպանողական քաղաքական կուսակցություն Հայաստանում։ Այժմ այն գլխավորում է Արտաշես Գեղամյանը։
Պատմություն
2003 թվականի մայիսի 25-ին կայացած խորհրդարանական ընտրություններում կուսակցությունը ստացել է ընտրողների ձայների 8,8%-ը և Հայաստանի Ազգային ժողովի 131 տեղերից 9-ը։ 2003 թվականի նախագահական ընտրություններում Գեղամյանն առաջին փուլում ստացել է ձայների 16,9 տոկոսը, սակայն հեռացվել է։ 2007 թվականի խորհրդարանական ընտրություններում կուսակցությունը ոչ մի տեղ չի ստացել՝ ստանալով ընտրողների ձայների 3,69 տոկոսը։ Կուսակցությունը 2007 թվականից ոչ մի խորհրդարանական ընտրությունների չի մասնակցել։
2020-2021 թվականներին Հայաստանում տեղի ունեցած բողոքի ակցիաներից հետո կուսակցությունը հավանություն է տվել «Ազգի ձայն» կուսակցության «Նոր միություն» քաղաքական դաշինքին, «Ուժեղ Հայաստան Ռուսաստանի հետ» կուսակցությանը և Սահմանադրական իրավունքների միությանը։ Գեղամյանը ներկա է գտնվել դաշինքի նիստին ։ Գեղամյանը նույնպես շատ էր քննադատում վարչապետ Նիկոլ Փաշինյանին` վարչապետին մեղադրելով այն բանում, որ նրանց կառավարում են Ջորջ Սորոսը և արևմտյան ինտրիգները ։
Ծանոթագրություններ
Կատեգորիա:Հայաստանի կուսակցություններ Կատեգորիա:Հայաստանի եվրոպամետ կուսակցություններ
お (օ)
Հիրագանայում՝ お, կատականայում՝ オ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «օ» տառի և Միջազգային հնչյունական այբուբենի /օ/ ձայնին։
Պտիխիյա
Պտիխիյա (Πτυχία ), Վիդո կղզի Հոնիական ծովում, գտնվում է Կերկիրա կղզու մոտ, նրա մոտ գլխավոր քաղաք Կերկիրան է։ Պատկանում է Հունաստանին։ 2011 թվականից համարվում է անմարդաբնակ ։
Պատմություն
1799 թվականի Կորֆույի հարձակման ժամանակ կղզին գրավել էին ռուս-թուրքական հետախույզները։ Առաջին համաշխարհային պատերազմի ժամանակ կղզին ծառայում էր սերբ զինվոր հիվանդների համար, իսկ Կերկիրա կղզին սերբական զորքերի տեղակայման հիմնական վայրն էր։ Չնայելով Հունաստանի օգնությանը, հիվանդությունը շատ ժամանակ ավարտվում էր մահով։ Օրական մահանում էր 300 մարդ ։ Այն պատճառով որ մահացածների համար թաղման վայր չկար, որոշել էին մահանալուց հետո միանգամից թաղել ջրում։ Ավելի քան 5000 մարդ թաղվել է ծովում՝ Վիդո կղզու մոտակայքում, որի պատճառով այդտեղի ջուրն անվանում են «Կապույտ գերեզման» (Плава гробница / Plava Grobnica):
1930 թվականին սերբերի պատվին կղզում բացվել էր հուշարձան։
Հուշահամալիր
1938 թվականին կանգնեցվեց Նիկոլայ Կրասնովի նախագծով դամբարան։ Դամբարանի պատերին գտնվում է 1232 կեսոն։ Անհայտ զինվորների մնացորդները թաղվել են դամբարանից դուրս ։
Կիրկիրա համայնք
Կերկիրա համայնքը իր մեջ ներառում է 6 բնակավայր և 3 կղզի ։ Պարագիծը 32.83 կմ է ։
Ծանոթագրություններ
Կատեգորիա:Կղզիներ այբբենական կարգով Կատեգորիա:Անմարդաբնակ կղզիներ
Մարֆանի համախտանիշ
Մարֆանի համախտանիշ, ժառանգվում է որպես աուտոսոմ-դոմինանտ ձևով բաձր հավանականությամբ (0.04։1000) և տարբեր էքսպրեսիվությամբ։
Ախտանիշներ
Բարձր հասակի ու երկար վերջավորությունների հետ միաժամանակ դիտվում է կիֆոզ, ձագարաձև կրծքավանդակ, դոլիխոցեֆալիա, արտահայտված միոպիա, աչքի ցանցաթաղանթի շերտազատում։ Ախտահարվում են նաև սիրտը (արատներ), խոշոր անոթները՝ մասնավորապես աորտայի վերընթաց մասը լայնանում է, զարգանում է անևրիզմա։ Հաճախ առաջանում են ազդրային, աճուկային, ստոծանու ճողվածքներ, որոնք մկանների ընդհանուր հիպերտրոֆիայի հետևանք են։ Հիվանդների ֆենոտիպը բնութագրվում է որոշակի երկարությամբ՝ սկսած թոքերից և փափուկ ձևերի շարակցահյուսվածքային դիսպլազիայից ։
Տեսողության օրգաններ
Հիվանդների կեսի մոտ ախտորոշվում է ոսպնյակի տեղախախտ, կարճատեսություն ունեցող մարդկանց շրջանում ցանցաթաղանթի շերտազատման վտանգը բարձր է։
Հենաշարժիչ համակարգ
Արախնոդակտիլիա, դոլիխոստերնոմելիա, ողնաշարի դեֆորմացիաներ (սկոլիոզ, լորդոզ, հիպերկիֆոզ),կրծքավանդակի առաջային պատի դեֆորմացիա (ներս ընկած կուրծք, նավակաձև կամ հավի կուրծք), հոդերի գերշարժունություն, հարթաթաթություն, բարձր գոթական (վերին) քիմք, ազդրոսկրի գլխի փոսի թերզարգացում, արմնկի և մատների բնածին կռկանք(կոնտրակտուրա), մկանային թերսնում։
Սրտանոթային համակարգ
Երկփեղկ փականի պրոլապսը հանդիպում է 80 %-ի շրջանում, ժամանակի ընթացքում փականի փեղկերը հաստանում են, դառնալով հյուսվածաբանական միքսոմատոզ՝ Վալսալվի սինուսից սկսած աորտայի պատի լայնացում է տեղի ունենում և այն զարգանում է տարիքի մեծանալուն զուգընթաց (կանանց շրջանում զարգացումն ավելի դանդաղ է ընթանում) և արդյունքում կարող է հանգեցնել աորտայի շերտավոր լայնացման։
Պատմություն
Առաջին անգամ հիվանդությունը նկարագրվել է Ուիլյամսի կողմից 1876 թվականին։ Հետագա տարիներին այս հիվանդությունն ուսումնասիրվել է ֆրանսիացի պրոֆեսոր, մանկաբույժ Անտուան Մարֆանի կողմից ։ Նա 1896 թվականին ներկայացրել է 5 տարեկան աղջնակի՝ Գաբրիելի կլինիկական հետազոտության արդյունքները։ Աղջկա կմախքը անսովոր կերպով անդադար զարգանում էր։ Ավելի ուշ պարզ դարձավ, որ աղջիկն իսկապես ի ծնե տառապում էր պայմանական արախնոդակտիլիայով։
Տարբերակիչ ախտորոշում
Գոյություն ունի մարֆանանման հիվանդությունների խումբ։ Հիվանդի արտաքինը շատ նման է Մարֆանի սինդրոմով հիվանդի արտաքինին, բայց նրանք էապես տարբերվում են ներքին օրգանների ախտահարումներով, բարդություններով և նախաիմացությամբ։ Բացի Մարֆանյան եռյակից, այլ օրգաններում ևս նկատվում են փոփոխություններ (շնչառական համակարգ, մաշկ և ուղեղի կարծր թաղանթ)։ Հիմնական փաստաթուղթը, որում հիմնված է Մարֆանի սինդրոմը, ներկայացվել է 1986 թվականին, այն այսպես կոչված Բեռլին Նոսոլոջինի (Berlin Nosology)։ Բեռլինյան Նոզոլոգիայում գլխավոր չափանիշ էին համարում մոլեկուլային գենետիկայի ձեռքբերումները։ Սակայն Մարֆանի սինդրոմի գենը տեղադրված է 15-րդ աուտոսոմ քրոմոսոմում, որը կոդավորում է միկրոֆիբրիլյարային սպիտակուց ֆիբրիլին-1-ի սինթեզը։ Բացի դրանից մարդ Մարֆանի համախտանիշին բնորոշ արտաքին տեսք է ստանում գենային մուտացիայի արդյունքում՝ ֆիբրիլին-2 սպիտակուցի սինթեզի խանգաման դեպքում։ Մարֆանի ֆենոտիպով հիվaնդաբանական (nosologial) ձևերը, ինչպիսիք են կոնտակտային արախնոդակտիլիան և աորտայի երկփեղկ փականի ընտանեկան արտանկումը (MASS ֆենոտիպ)։ Հիվանդների ազգակիցների շրջանում սխալ ախտոոշումը, ինչպես պարզվեց հետագայում, կապված էր մոլեկուլագենետիկական հետազոտության ունակության գերագնահատման հետ, քանզի դրական լինելու դեպքում այդ արդյունքները կցում էին նաև ընտանիքի մնացած անդամներին։ Միայն համատեղ մոլեկուլագենետիկական և ախտաբանական հետազոտություններy բավական հիմք ունեն ախտաբանական չափանիշների համար։ Մարֆանի սինդրոմի ախտորոշման ժամանակակից մեթոդները մշակվել են 1996 թվականին գենետիկների և ախտաբանների ջանքերով և առաջարկվում են կիրառել բժշկության տարբեր ասպարեզներում։ Ընդհանուր առմամբ ախտաբանական որոշումը պետք է կայացվի շատ չափանիշների հիման վրա։ Կարևոր է տարբերել գլխավոր չափանիշները, օրգան համակարգերում եղած և տվյալ հիվանդության որոշման համար, շարակցահյուսվածքային դիսպլազիայի ենթարկված օրգան համակարգերից։
Բուժում
Բուժումը առավելապես ախտանշանային է, ուղղված է այս կամ այն հիվանդության դրսևորման նվազեցմանը։ Հիվանդներին անհրաժեշտ է ամեն տարի անցնել ընդլայնված բժշկական հետազոտություն ակնաբույժի, սրտաբանի և ոսկրաբանի պարտադիր զննմամբ։ Շատ կլինիկական հետազոտողներ կողմ են վաղ հասակից բետանդռենոբլոկատրների օգտագործմանը, որոնք կանխում են աորտայի լայնացումը։ Աորտայի արտահայտված լայնացման դեպքում կատարվում է վիրաբուժական ուղղում։ Չափահասների շրջանում ենթարկվում են վիրահատության, եթե աորտաայի կեղևի չափերը հասնում են 50 և ավելի մմ-ի ։ Առանց բուժման Մարֆանի համախտանիշով տառապող անձանց կյանքը սահմանափակվում է 30-40 տարով, մահն առաջ է գալիս աորտայի շերտավորման կամ սրտային անբավարարության արդյունքում։ Զարգացած առողջապահություն ունեցող երկրներում այս հիվանդները հաջող բուժվում են և հասնում ծերության։
Գրականություն
Կատեգորիա:Համախտանիշներ այբբենական կարգով Կատեգորիա:Ժառանգական հիվանդություններ Կատեգորիա:Գենետիկական հիվանդություններ Կատեգորիա:Սիրտ-անոթային հիվանդություններ Կատեգորիա:Հազվադեպ հանդիպող հիվանդություններ Կատեգորիա:Շարակցական հյուսվածքի համակարգային խանգարումներ
Մելսայմ
Մելսայմ (Melsheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 585 մարդ, բնակչության խտությունը` 112.28 մարդ/կմ²։ Բնակավայրը զբաղեցնում է 5.21 կմ² տարածք։
Աշխարհագրություն
Գտնվում է Փարիզ քաղաքից 380 կմ արևելք, Ստրասբուրգ քաղաքից` 26 կմ հյուսիս-արևմուտք։
Բնակչություն
Բնակչության քանակը ըստ տարիների